Ψάρια μαρινάτα
Φοβερός μεζές που τον έφτιαχναν και στον Τσεσμέ και αλλού στα μικρασιατικά παράλια, για να αξιοποιήσουν τα περισσευούμενα τηγανητά ψαράκια.
1 κιλό ψάρια της αρεσκείας μας (προτείνουμε μαρίδες, κουτσομούρες, γόπες, μπαρμπούνια), καθαρισμένα , 100 γρ. αλεύρι για όλες τις χρήσεις λάδι για το τηγάνισμα, 300 ml νερό  , 60-70 ml ξίδι, 2 σκελίδες σκόρδο, σε λεπτές φέτες , αλάτι, 10 ολόκληροι κόκκοι πιπεριού , 1 κλωναράκι φρέσκο δεντρολίβανο (ή 1 κουτ. γλυκού ξερό, καλά κοπανισμένο) , 1 κουτ. σούπας αλεύρι, διαλυμένο σε 80 ml νερό , 3-4 κουτ. σούπας ελαιόλαδο
Για να φτιάξουμε τα ψάρια μαρινάτα, ξεκινάμε ρίχνοντας το το αλεύρι σε ένα ταψάκι και αλευρώνουμε καλά τα ψάρια, μέχρι να καλυφθούν και από τις δύο πλευρές. Τινάζουμε να φύγει το περιττό.Σε ένα βαθύ τηγάνι ρίχνουμε τόσο λάδι ώστε να καλύψει το 1/4 του σκεύους και το ζεσταίνουμε σε δυνατή φωτιά. Τηγανίζουμε τα ψάρια σε δόσεις για περίπου 2 λεπτά από κάθε πλευρά, μέχρι να ροδίσουν και να αποκτήσουν τραγανή κρούστα. Τα βγάζουμε με τρυπητή κουτάλα σε μια πιατέλα.Ρίχνουμε σε ένα βαθύ τηγάνι το νερό, το ξίδι, το αλάτι, το πιπέρι, το λάδι και το σκόρδο και τα αφήνουμε να βράσουν σε δυνατή φωτιά για 4-5 λεπτά. Προσθέτουμε το δεντρολίβανο και το νερό με το αλεύρι και ανακατεύουμε για περίπου 2-3 λεπτά, μέχρι να δέσει ελαφρώς η σάλτσα. Την αδειάζουμε όπως είναι ζεστή στα τηγανισμένα ψάρια. Τα απολαμβάνουμε αμέσως ή τα αφήνουμε να κρυώσουν και τα διατηρούμε στο ψυγείο για αρκετές ημέρες.Άλλωστε είναι ο καλύτερος τρόπος και για να διατηρήσουμε τα ψάρια αλλά και να μην πάνε χαμένα τα τηγανητά ψάρια που μας περίσσεψαν από την προηγούμενη.
Αλεύρι (ζύμες),Ψάρι